বিগ বস তামিল ৮

বিগ বস তামিল ৮ ভারতীয় আপাতবাস্তব টেলিভিশন অনুষ্ঠান বিগ বসের তামিল সংস্করণের অষ্টম মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০২৪ সালের ৬ই অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১০৫ দিনের যাত্রা শেষে ২০২৫ সালের ১৯শে জানুয়ারি তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল স্টার বিজয়ের পাশাপাশি ডিজিটাল মাধ্যম ডিজনি+ হটস্টারে সম্প্রচারিত হয়েছে। ভারতীয় অভিনেতা বিজয় সেতুপতি এই মৌসুমে প্রথমবারের মতো উপস্থাপনা করেছেন।

২৪ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় কন্টেন্ট নির্মাতা মুথুকুমারন জগদিসন জয়লাভ করেছেন, অন্যদিকে সৌন্দর্য নঞ্জুন্দন প্রথম রানার-আপ হয়েছেন। এছাড়াও ভিজে বিশাল, পবিত্রা জননী এবং রায়ান ফাইনালে পৌঁছেছিলেন।

বিন্যাস
বিগ বস তামিল মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা

 স্থান  বাসিন্দা  পেশা      অবস্থা  ১  মুথুকুমারন জগদিসন  কন্টেন্ট নির্মাতা  দিন ১  দিন ১০৫   ২  সৌন্দর্য নঞ্জুন্দন  মডেল ও অভিনেত্রী  দিন ১  দিন ১০৫   ৩  ভিজে বিশাল  অভিনেতা  দিন ১  দিন ১০৫   ৪  পবিত্রা জননী  অভিনেত্রী  দিন ১  দিন ১০৫   ৫  রায়ান  অভিনেতা  দিন ১  দিন ১০৫   ৬  জ্যাকলিন লিডিয়া  অভিনেত্রী  দিন ১  দিন ১০২   ৭  দীপক দিনকর  অভিনেতা  দিন ১  দিন ৯৮   ৮  অরুণ প্রসাদ  অভিনেতা  দিন ১  দিন ৯৭   ৯  মঞ্জরী নারায়ণন  বক্তা  দিন ১  দিন ৯১   ১০  রানব ভিসি  মডেল ও অভিনেতা  দিন ১  দিন ৯০   ১১  অনশিতা আকবর্ষা  অভিনেত্রী  দিন ১  দিন ৮৪   ১২  গণ জেফরি  সঙ্গীতশিল্পী  দিন ১  দিন ৮৩   ১৩  রণজিৎ  অভিনেতা  দিন ১  দিন ৭৭   ১৪  থারশিকা থারশি  অভিনেত্রী  দিন ১  দিন ৭০   ১৫  সত্য এসকে  অভিনেতা  দিন ১  দিন ৬৯   ১৬  শোচনা নমিদাস  অভিনেত্রী  দিন ১  দিন ৬৩   ১৭  অনন্তি ইয়াপ্পান  অভিনেত্রী  দিন ১  দিন ৬৩   ১৮  শিবাজী দেব  অভিনেতা  দিন ১  দিন ৫৬   ১৯  বর্ষিণী ভেঙ্কট  মডেল ও অভিনেত্রী  দিন ১  দিন ৫২   ২০  নাগপ্রিয়া থিয়াগরজন  মডেল  দিন ১  দিন ৪৯   ২১  সুনিতা গোগোই  অভিনেত্রী  দিন ১  দিন ৩৫   ২২  ধর্ষ গুপ্ত  অভিনেত্রী  দিন ১  দিন ২১   ২৩  অর্ণব আমজাত  অভিনেতা  দিন ১  দিন ১৪   ২৪  রবীন্দ্র চন্দ্রশেখরন  অভিনেতা  দিন ১  দিন ৭  

তথ্যসূত্র

বহিঃসংযোগ


বিষয়শ্রেণী:বিগ বস তামিলের মৌসুম
বিষয়শ্রেণী:২০২৪-এ ভারতীয় টেলিভিশন মৌসুম
বিষয়শ্রেণী:২০২৫-এ ভারতীয় টেলিভিশন মৌসুম
বিষয়শ্রেণী:স্টার বিজয়ের মৌলিক অনুষ্ঠান
বিষয়শ্রেণী:তামিলনাড়ুর পটভূমিতে টেলিভিশন অনুষ্ঠান